stanford-oval/wikipedia huggingface dataset:
Zombiepidemia
Alkuperä > Geneettisesti muunneltu virus

Geneettisesti muunneltu virus esiintyy etenkin Resident Evil -elokuvasarjassa. Virusta on tarkoituksellisesti valmistettu nopeana leviämiskeinona raha-ahneisiin tarkoitusperiin. Yleensä viruksen mielipuolisen muuntelun takia ei tiedetä tarkasti, miten virus leviää tai mitä se tekee. Kun virusta on kehitetty tarpeeksi, se pääsee vapaaksi vahingossa tai tarkoituksella. Mutta virusta ei pystytä pitämään aisoissa vaan se leviää maailmanlaajuiseksi epidemiaksi ja kohta koko sivilisaatio on tuhoutunut zombeista.
Tartunta

Zombiepidemian tarkka tartuntamekanismi vaihtelee fiktioittain. Yleensä tartunnan saa, jos zombi onnistuu puremaan tai raapimaan uhria. 28 päivää myöhemmin elokuvassa tartunnan voi saada myös jos zombin veri joutuu suuhun tai silmään. Taudin leviämistä voidaan estää amputoimalla nopeasti purema-alueen ruumiinosa kuten käsi tai jalka.
Lajityypin elokuvia

Night of the Living Dead (1968)
28 päivää myöhemmin (2002)
28 viikkoa myöhemmin (2007)
Resident Evil (2002)
Resident Evil: Apocalypse (2004)
Resident Evil: Tuho (2007)
Resident Evil: Afterlife (2010)
Resident Evil: Retribution (2012)
Zombieland (2009)Tämä kuvitteelliseen hahmoon, paikkaan tai ilmiöön liittyvä artikkeli on tynkä. Voit auttaa Wikipediaa laajentamalla artikkelia.
Carlie Brucia

Carlie Jane Brucia (16. maaliskuuta 1992 – 1. helmikuuta 2004) oli yhdysvaltalainen nuori henkirikoksen uhri. 11-vuotias Brucia kaapattiin lähellä hänen kotiaan Sarasotassa, Floridassa.
Brucia lähti kävellen ystävänsä luota kello 18.10 ja 18.15 välillä. Ystävän äiti soitti Brucian äidille varmistaakseen, että Brucia saisi kävellä yksin kotiin. Äiti kertoi, ettei Brucia saanut kävellä yksin ja lähetti Brucian isäpuolen heti hakemaan tätä. Kun isäpuoli saapui ystävän talolle, oli Carlie kuitenkin ehtinyt jo lähteä. Brucia ilmoitettiin kadonneeksi noin kello 19.30, kun häntä ei löydetty etsinnöistä huolimatta. Viranomaiset tutkivat aluetta kello 3.00 asti. He jatkoivat etsintöjä seuraavana aamuna. Kello 12.30 poliisikoira sai vainon Bruciasta läheisen autopesulan takaa, jossa koira kadotti hänen hajunsa.
Pidätys ja tutkinta

6. helmikuuta poliisi ilmoitti, että ensisijaisena epäiltynä oli 37-vuotias automekaanikko Joseph P. Smith. Hänellä oli kolme lasta ja useita aiempia pidätyksiä mm. huumausainerikoksista.
Brucian kidnappaus jäi autopesulan valvontakameralle. Videolla nähdään, kuinka kello 18.21 mekaanikon työhaalariin pukeutunut mies vie Bruciaa kädestä pitäen mukaansa. Video julkaistiin 2. helmikuuta 2004 medialle, ja Bruciasta lähetettiin AMBER-hälytys. Seuraavana aamuna erään Smithin edellisen liikekumppanin vaimo näki videon ja tunnisti miehen. Nainen pyysi miestään katsomaan videon, joka myös tunnisti hänet Smithiksi. Aviomies soitti poliisille ja antoi Smithin osoitteen.
Neljä poliisia ajoi siviiliajoneuvoilla Smithin kodin eteen. Kun naapuri kertoi, että talossa on joku sisällä, poliisit koputtivat oveen. Kun ovea ei avattu, yksi poliiseista soitti esimiehelleen, joka kertoi, että Smith on ehdonalaisessa. Ehdonalaisvalvoja pyydettiin paikalle. Kun poliisit olivat olleet paikalla noin 45 minuuttia, Smithin sisko hakeamaan veljensä talosta.
Smith vangittiin ehdonalaissääntöjen rikkomisesta, kun hänen autostaan löytyi todisteita huumeidenkäytöstä. Smith ei aluksi suostunut puhumaan tutkijoille sieppauksesta ja kielsi olevansa valvontakameran videon mies.
Smith sai aamulla 5. helmikuuta puhua ilman valvontaa äitinsä ja veljensä Johnin kanssa. John sanoi tämän jälkeen, ettei Smith kertonut mitään Carliesta. Myöhemmin samana päivänä selviää, että Smith kertoi veljelleen Carlien ruumiin sijainnin. John kertoi sijainnin viranomaisille, jotka löysivät Carlien ruumiin samana iltana.
Smith kertoi veljelleen ottaneensa 1. helmikuuta runsaasti huumausainetta, jota hän luuli kokaiiniksi, minkä jälkeen hänen muistonsa olivat hämärät. John kysyi, missä Carlie on, jolloin Smith kertoi paikan, josta ruumis myöhemmin löydettiin. John sanoi, ettei uskonut veljensä puhuvan totta, eikä hän siksi kertonut asiasta tutkijoille. Samana iltana John ja Smith puhuivat puhelimessa, jolloin Smith paljasti raiskanneensa Carlien. Kun John kysyi veljeltään, onko Carlie kuollut, vastasi Smith "en minä tiedä, voi olla".
Carlien ruumis löydettiin selällään, vasen jalka taitettuna lantion alle. Hänen alavartalonsa oli riisuttu lukuun ottamatta oikean jalan sukkaa. Kaulassa oli tumma sitomisjälki. Kuolinsyytutkija vahvisti Carlien kuolleen kuristuksen seurauksena. Hän löysi sitomisjälkiä Carlien käsistä ja todisteita siitä, että häntä oltiin raahattu. Kuolinsyytutkija vahvisti, että Carlie oli raiskattu ennen kuolemaansa.
Tämän jälkeen Smith siirrettiin Sarasotan vankilasta Manateen piirikunnan vankilaan. Kaikki keskustelut, jotka Smith kävi veljensä ja äitinsä kanssa nauhoitettiin ja nämä nauhat soitettiin valamiehistölle oikeudenkäynnin aikana.
Smith sai 15. maaliskuuta 2006 kaksi elinkautista seksuaalisesta hyväksikäytöstä ja sieppauksesta sekä kuolemantuomion murhasta. Smith kuoli vankilassa 26. heinäkuuta 2021.
Ray Parker Jr.

| Ray Parker Jr>  |
| --- | --- |
 Ray Parker vuonna 2013.
Henkilötiedot
Syntynyt: 1. toukokuuta 1954 (ikä 70) Detroit
Muusikko
Tyylilajit:  rhythm and blues ja jazz-funk 
Soittimet:  kitara
Levy-yhtiöt:  Arista Records 
Aiheesta muualla
www.rayparkerjr.com
  [ Muokkaa Wikidatassa ] [ ohje ]  
Ray Parker Jr. (s. 1. toukokuuta 1954 Detroit) on yhdysvaltalainen muusikko. Parkerin tunnetuimpiin kappaleisiin kuuluu Haamujengi-elokuvan tunnusmusiikki Ghostbusters, jonka hän toimitti taustamusiikiksi. Pian kappaleen ilmestymisen jälkeen Parker sai plagiointisyytteen Huey Lewis and the News -yhtyeeltä, mutta asia sovittiin oikeuden ulkopuolella. Kappale sai todella suurta suosiota ja on kuultu monissa elokuvissa ja televisiosarjoissa.
Aiheesta muualla

Ghostbusters Radio.Blog.Clubissa. (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Suomi (KANTO)  Yhdysvallat  Tšekki  Alankomaat 
Taiteenala:  Grammy Awards  MusicBrainz 
Muut:  Europeana  IdRef
Lamon (Kreeta)

| Lamon> Λάμων.Sijainti |
| --- | --- |
 Lamon
Koordinaatit:  35°11′31″N, 24°24′1″E
Valtio:  Kreikka
Paikkakunta:  Plakiás / Myrthianós Plakiás, Ágios Vasíleios, Réthymno, Kreeta
Historia
Tyyppi:  kaupunki
Kulttuuri:  antiikki
Alue:  Kreeta
Lamon (m.kreik. Λάμων, Lamōn) oli antiikin aikainen kaupunki Kreetan saarella Kreikassa. Se sijoitetaan saaren etelärannikolle nykyisen Ágios Vasíleioksen kunnan alueelle lähelle nykyisiä Plakiásin ja Myrthianós Plakiásin kyliä.
Lamonin kaupunki oli olemassa ainakin roomalaisella kaudella. Antiikin lähteissä sen mainitsee lähinnä Stadiasmus Maris Magni.
Carlos Eduardo (jalkapalloilija, 1989)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Carlos Eduardo de Oliveira Alves
Syntymäaika: 17. lokakuuta 1989 (ikä 35)
Syntymäpaikka: Ribeirão Preto, Brasilia
Pelipaikka: keskikenttäpelaaja
Pituus: 177 senttimetriä
Seura
Seura: Nice
Pelinumero: 3
Junioriseurat
2006: São Bento
2007–2008: Desportivo Brasil
2007–2008: → São Bento (laina)
Seurat
| Vuodet | Seura | O | (M) |
| 2009–2012 | Desportivo Brasil | 0 | (0) |
| 2009 | → Ituano (laina) |  ? | (?) |
| 2009 | → Fluminense (laina) | 9 | (1) |
| 2010 | → Grêmio Prudente (laina) | 15 | (0) |
| 2011–2012 | → Estoril (laina) | 37 | (1) |
| 2012–2013 | Estoril | 28 | (4) |
| 2013–2014 | Porto B | 10 | (1) |
| 2013– | Porto | 17 | (4) |
| 2014– | → Nice (laina) | 25 | (9) |
 Seurajoukkueuran tilastot kattavat vain kansalliset sarjat, päivitetty 1. toukokuuta 2015.
Carlos Eduardo de Oliveira Alves eli Carlos Eduardo (s. 17. lokakuuta 1989 Ribeirão Preto, Brasilia) on brasilialainen jalkapalloilija. Hän edustaa ranskalaista Niceä ja on pelipaikaltaan keskikenttäpelaaja.
Carlos Eduardo teki viisi maalia Nicen paidassa lokakuussa 2014 En Avant de Guingampia vastaan Ligue 1:ssä ollen vasta neljäs pelaaja, joka onnistuu viisi kertaa maalinteossa yhdessä Ligue 1:n ottelussa.
Aiheesta muualla

Carlos Eduardon esittely SambaFoot-sivustolla (englanniksi)
Carlos Eduardon tilastot Soccerway-sivustolla (Arkistoitu – Internet Archive) (englanniksi)
Eteokarpathioi

| Eteokarpathioi> Ἐτεοκαρπάθιοι |
| --- | --- |
Valtio:  Kreikka
Paikkakunta:  Kárpathos, Kárpathos-Kásos, Etelä-Egean saaret
Historia
Tyyppi:  koinon, joukko kyliä
Huippukausi:  400-luku eaa.
Kulttuuri:  antiikki
Alue:  Karpathos, Eteläiset Sporadit
Infobox OKNimi-testi OK: 
Eteokarpathioi (m.kreik. Ἐτεοκαρπάθιοι, monikko) oli antiikin aikainen heimo tai muu kansanryhmä ja sen koinon ja kaupunkivaltio (polis) Karpathoksen saarella Kreikassa. Nimitys ei ole varsinaisesti kaupungin tai muun paikan nimi.
Eteokarpathioista tiedetään vain vähän. Nimitys esiintyy kahdessa näiden ja Ateenan väliseen politiikkaan liittyvässä piirtokirjoituksessa. Ensimmäinen on Deloksen meriliiton verotusluettelo vuodelta 434/433 eaa. Sen perusteella Eteokarpathioi kuuluivat ainakin tuolloin Ateenan johtamaan Deloksen meriliittoon. Toinen piirtokirjoitus vuodelta 445–430 eaa. mainitsee Ateenan myöntäneen Eteokarpathioille jonkinlaisen itsehallinnon. Eteokarpathioin olemassaolosta ei ole merkkejä enää 400-luvun eaa. jälkeen. Siksi on ehdotettu, että se olisi ollut ateenalaisten perustama, Karpathoksen poliksesta erotettu polis, joka jäi lyhytikäiseksi.
Nimen perusteella Eteokarpathioi, ”Aidot karpathoslaiset”, saattoivat olla Karpathoksen saaren alkuperäisten minolaisen ja mykeneläisen kauden asukkaiden jälkeläisiä, toisin sanoen edelsivät kansana doorilaisten tuloa saarelle. Heidän kielensä saattoi myös olla joku muu kuin kreikan kieli. Tässä mielessä näitä on verrattu Kreetan alkuperäisväestöön kuuluneisiin eteokreetteihin. On kuitenkin mahdollista, että kyseessä oli jollain muulla perusteella erottunut kansanryhmä. Heidän identiteettinsä on saattanut perustua muun muassa Karpathoksen (Krapathoksen) esiintymiseen Homeroksen Iliaan Laivaluettelossa.
Eteokarpathioilla oli Karpathoksella todennäköisesti omia kyliä, mutta ei välttämättä omaa kaupunkia, joka olisi ollut poliksen keskus. He asuttivat todennäköisesti saaren vuoristoisia sisäosia, siinä missä doorilaiset olivat asuttaneet rannikot. Toisaalta Eteokarpathioin polis-keskukseksi on esitetty myös Potidaionia, joka sijaitsi saaren itärannikolla nykyisen Kárpathoksen kaupungin eli Pigádian paikalla. Eteokarpathioihin liittyi ilmeisesti Apollonille omistettu pyhäkkö, joka sijaitsi mahdollisesti Karpathoksen eteläisissä keskiosissa.
Myrthianós Plakiás

| Myrthianós Plakiás Μυρθιανός Πλακιάς |
| --- | --- |
 Myrthianós Plakiásin kylää.
 Myrthianós Plakiás
 Koordinaatit: 35°11′22″N, 24°23′58″E 
Valtio:  Kreikka
Alue:  Kreeta
Alueyksikkö:  Réthymno
Kunta:  Ágios Vasíleios
Kunnallisyksikkö:  Foínikas
Hallinto:  
 – Asutustyyppi:  kylä
 – Kallikrates-koodi:  7302020905
Väkiluku (2021):  164
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Myrthianós Plakiás (kreik. Μυρθιανός Πλακιάς) on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Kylän väkiluku on 164 (2021).
Plakiásin ranta, lahdenpohjukassa yhteenkasvaneet Myrthianós Plakiásin ja Plakiásin kylät.
Myrthianós Plakiásin kylä sijaitsee Kreetan etelärannikolla noin 34 kilometriä etelälounaaseen Réthymnon kaupungista. Se on osa Mýrthioksen kyläyhdyskuntaa. Kylä muodostaa yhteenkasvaneen kaksoiskylän viereisen, Sellián kyläyhdyskuntaan kuuluvan Plakiásin kylän kanssa.
Antiikin ajan Lamonin kaupunki sijoitetaan nykyisen kylän lähelle. Kukkulalla kylän lähellä sijaitsevat myös osmanivallan aikaisen linnan tai tornin rauniot.
Margrethe Vestager

| Margrethe Vestager |
| --- | --- |
 Vestager vuonna 20122
Euroopan digitaalisesta valmiudesta vastaava Euroopan komission johtava varapuheenjohtaja
 Von der Leyenin I komissio 1.12.2019–30.11.2024  
EU:n kilpailuasioista vastaava komissaari
 Junckerin komissio Von der Leyenin I komissio 1.11.2014–30.11.2024  
Edeltäjä:  Joaquín Almunia
Seuraaja:  Teresa Ribera
Tanskan talous- ja sisäministeri
 Helle Thorning-Schmidt I 3.10.2011–3.2.2014 Helle Thorning-Schmidt II 3.2.2014–2.9.2014  
Edeltäjä:  Brian Mikkelsen (talous) Bertel Haarder (sisä)
Seuraaja:  Morten Østergaard
Henkilötiedot
Syntynyt: 13. huhtikuuta 1968 (ikä 56) Glostrup, Tanska
Puoliso:  Thomas Jensen (vih. 1994)
Lapset:  3
Tiedot
Puolue:   Tanska: Radikaali Venstre  Euroopan unioni: ALDE
Tutkinnot:  Kööpenhaminan yliopisto
Margrethe Vestager (s. 13. huhtikuuta 1968 Glostrup) on tanskalainen Radikaali Venstre -puoluetta edustava poliitikko. Hän toimi Junckerin komissiossa (2014–2019) kilpailupolitiikasta vastaavana komissaarina ja Von der Leyenin I komissiossa (2019–2024) Euroopan digitaalisesta valmiudesta vastaavana johtavana varapuheenjohtajana, jonka vastuulle kuului myös EU:n kilpailupolitiikka.
Aiemmin Vestager on toiminut Radikaalin Venstren puheenjohtajana 2011–2014, Tanskan talous- ja sisäministerinä 2011–2014, Radikaalin Venstren puolueryhmän puheenjohtajana 2007–2011 sekä Tanskan koulutusministerinä vuosina 1998–2001. EU:n kilpailukomissaarina Vestager on saanut paljon huomiota erityisesti yhdysvaltalaisiin suuryrityksiin kohdistuneista toimista.
Poliittinen ura

Vanhempien tausta vaikutti Vestagerin puoluevalintaan. Hän oli ensimmäisen kerran ehdolla kansankäräjille vuonna 1988 ja uudelleen 1998, mutta ei tullut valituksi. Vuonna 1998 hänet kuitenkin valittiin maan opetus- ja kirkollisministeriksi, minkä jälkeen Vestager jatkoi vielä opetusministerinä 2000–2001. Kansankäräjille hän pääsi vuonna 2001 Frederiksborgin vaalipiiristä ja uudelleen vuonna 2007 Pohjois-Sjællandin vaalipiiristä.
Vuoden 2011 vaalien jälkeen pääministeriksi noussut sosiaalidemokraattien Helle Thorning-Schmidt nimitti Vestagerin hallituksensa talous- ja sisäministeriksi. Talousministerinä hän leikkasi työttömyystukia ja sai läpi työuudistuksen, mikä herätti vastustusta. Toimittaja Elisabet Svanen mukaan Vestager oli hallituksen voimakkain päätöksentekijä. Vestager toimi talous- ja sisäministerinä syyskuuhun 2014 asti.
Poliittinen ura > EU:n kilpailukomissaarina

Vestager siirtyi Tanskan hallituksen ehdotuksesta Junckerin komissioon kilpailukomissaariksi. Tässä virassa hän sai paljon näkyvyyttä EU:ssa ja kansainvälisesti, koska hänen poliittisella vastuullaan oleva Euroopan komission kilpailupääosasto on keskeisellä sijalla määräämässä yrityksille sanktioita EU:n kilpailulakien rikkomisista. EU-virkamiesten ja -kirjeenvaihtajien parissa hän on saanut paljon suosiota johtamistyylistään.
Vestagerin komissaarikauden aikana Euroopan komissio antoi useita suuria sakkoja kansainvälisille suuryrityksille. Näistä erityisesti yhdysvaltalaisten digialan yritysten saamat sakot ovat olleet esillä mediassa. Muun muassa Apple sai vuonna 2016 komissiolta määräyksen palauttaa suuruudeltaan 13 miljardin euron veroedun Irlannille, vuonna 2017 Facebook sai puolestaan 110 miljoonan euron sakon WhatsAppin oston yhteydessä ja samana vuonna Google 2,4 miljardin euron sakon omien tuotteidensa suosimisesta. Vuoden 2019 maaliskuuhun mennessä Googlen saamien sakkojen yhteismäärä oli 8,2 miljardia euroa. Yhdysvaltain presidentti Barack Obama puolusti yhdysvaltalaisyhtiöitä ja moitti Vestagerin ajamaa politiikkaa protektionismista. Obaman seuraaja Donald Trump on puolestaan kutsunut Vestageria nimityksellä ”the tax lady” (suom. verorouva).
Puheessaan Slush-tapahtumassa joulukuussa 2018 Vestager luonnehti digialan suuryrityksiä ”suurpedoiksi” ja kritisoi sitä, miten ne ovat estämässä alan startup-yritysten kasvua, vaikka olivat itse aloittaneet samanlaisista lähtökohdista.
Vestagerin arveltiin vuonna 2018 olleen Ranskan presidentti Emmanuel Macronin suosikki seuraavaksi Euroopan komission puheenjohtajaksi, mutta Vestager kielsi tuolloin keskustelleensa Macronin kanssa aiheesta tai miettineensä asiaa. Euroopan parlamentti oli vaatinut eniten paikkoja saaneen europuolueen kärkiehdokkaan nimittämistä komission puheenjohtajaksi, mutta Macron ja Vestager ovat molemmat olleet tätä käytäntöä vastaan. Maaliskuussa 2019 Vestager ilmoitti olevansa kiinnostunut komission puheenjohtajuudesta.
Tanskassa kesän 2019 vaalien jälkeen pääministeriksi noussut Mette Frederiksen kertoi hallituksensa esittävän Vestagerin jatkamista Tanskan EU-komissaarina. Frederiksenin edeltäjä, Venstre-puolueen Lars Løkke Rasmussen, oli vastustanut Vestagerin nimittämistä uudelle kaudelle. Vestager jatkoi Ursula von der Leyenin I komissiossa aiempaa tehtäväänsä EU:n kilpailukomissaarina, mutta salkkuun lisättiin unionin digitaalipolitiikka.
Yksityiselämä

Vestager syntyi vuonna 1968 Glostrupissa ja varttui Ølgodin kylässä. Hänen vanhempansa olivat pappeja, jotka kannattivat keskustalaista Radikaali Venstre -puoluetta, johon Vestager liittyi jo nuorena. Hänen on kuvailtu lapsena olleen ujo. Hän itse kertoo uskonnon olevan tärkeä osa häntä. Vestager valmistui ylioppilaaksi Varden lukiosta 1986 ja valtiotieteiden maisteriksi taloustieteessä Kööpenhaminan yliopistosta vuonna 1993.
Vallan linnake -televisiosarjan päähenkilö, fiktiivinen Tanskan pääministeri Birgitte Nyborg perustuu osittain Vestageriin. Hahmon näyttelijä Sidse Babett Knudsen tutustui Vestagerin työhön useiden päivien ajan tehdäkseen hahmon todenmukaisemmaksi.
Vestager on naimisissa apulaisprofessori Thomas Jensenin kanssa. Heillä on kolme tytärtä.
Aiheesta muualla

Kuvia tai muita tiedostoja aiheesta Margrethe Vestager Wikimedia Commonsissa
Euroopan komissio: Margrethe Vestager (englanniksi, tanskaksi)
| n k Junckerin komissio (2014–2019) |
| --- | --- |
 Vytenis Andriukaitis  Andrus Ansip2(2014–2019)  Miguel Arias Cañete  Dimitris Avramopoulos  Elżbieta Bieńkowska  Violeta Bulc  Corina Creţu (2014–2019)  Valdis Dombrovskis2  Kristalina Georgieva(2014–2016)  Johannes Hahn  Phil Hogan  Jonathan Hill(2014–2019)  Věra Jourová  Jean-Claude Juncker1  Jyrki Katainen2  Julian King  Cecilia Malmström  Neven Mimica  Carlos Moedas  Federica Mogherini2  Pierre Moscovici  Tibor Navracsics  Günther Oettinger  Maroš Šefčovič2  Christos Stylianides  Marianne Thyssen  Karmenu Vella  Margrethe Vestager 
1 = Ensimmäinen varapuheenjohtaja. 2 = Varapuheenjohtaja.
| n k Von der Leyenin I komissio (2019–2024) |
| --- | --- |
 Josep Borrell3  Thierry Breton  Helena Dalli  Valdis Dombrovskis2  Elisa Ferreira  Marija Gabriel (2019–2023)  Paolo Gentiloni  Johannes Hahn  Wopke Hoekstra (2023–2024)  Phil Hogan (2019–2020)  Iliana Ivanova (2023–2024)  Ylva Johansson  Věra Jourová3  Stélla Kyriakídou  Janez Lenarčič  Ursula von der Leyen1  Mairead McGuinness (2020-)  Didier Reynders  Margarítis Schoinás3  Nicolas Schmit  Maroš Šefčovič3  Kadri Simson  Virginijus Sinkevičius  Dubravka Šuica3  Frans Timmermans2(2019–2023)  Jutta Urpilainen  Adina Vălean  Olivér Várhelyi  Margrethe Vestager2  Janusz Wojciechowski 
1 = Puheenjohtaja, 2 = Johtava varapuheenjohtaja, 3 = Varapuheenjohtaja
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat  Alankomaat  Puola 
Muut:  IdRef 
Komissaari Vestager kuluttaja- ja kilpailutapahtumassa vuonna 2016.
Jonstorp

| Jonstorp |
| --- | --- |

 Jonstorp
 Koordinaatit: 56°14′02″N, 12°40′19″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Höganäs
Väkiluku (2021):  2 130
Infobox OKVirheellinen NIMI-arvo: 
Jonstorp on taajama Höganäsin kunnassa Skånen läänissä samannimisessä historiallisessa maakunnassa Ruotsissa. Taajamassa oli 2 130 asukasta vuonna 2021.
Tunnettuja henkilöitä

Niklas Hansson (s. 1995), jääkiekkoilija
Aiheesta muualla

Kuvia tai muita tiedostoja aiheesta Jonstorp Wikimedia Commonsissa
Palokankeskus

| Palokankeskus |
| --- | --- |

Sijainti:  Mannisenmäki, Jyväskylä
Koordinaatit:  62.2871°N, 25.7166°E
Avattu:  2011
Kävijämäärä:  1,2 milj. (2020)
Pysäköintipaikkoja:  900
Palokankeskus on Jyväskylässä Mannisenmäellä sijaitseva kaupallinen keskittymä, johon kuuluu Prisma, K-Citymarket, Rusta, K-Rauta ja Kotikeskus, jossa on muun muassa Asko, Sotka ja Kärkkäinen. Keskuksessa toimii myös useita muita liikkeitä, kuten Dressmann, Osuuspankki, Kultajousi, CM Hiustalo, Caffitella, Jesper Junior, Marimekko, Iittala Outlet, Zizzi, Jalka- ja kauneushoitola Bellissima, Sinelli, Kotipizza Wilimanni ja Osuuspankki. Prisma tuli keskukseen Euromarketin tilalle. Tämän jälkeen keskukseen rakennettiin Citymarketin rakennus, joka valmistui huhtikuussa 2011.
Jos keskittymään lasketaan mukaan myös valtatien toisella puolella olevat ABC-liikennemyymälä Palokka , keskittymän pinta-ala on yli seitsemän hehtaaria.
Toni Laaksonen (toimitusjohtaja)

| Toni Laaksonen> Henkilötiedot.Muut tiedot |
| --- | --- |
Yritys:  Glaston
Toni Laaksonen (s. 1982) on suomalainen yritysjohtaja. Elokuusta 2024 lähtien hän on toiminut Glastonin toimitusjohtajana.
Ura

2010-luvulla Laaksonen johti Metson elinkaaripalvelujen myyntiä ja tuotekehitystä.
Metson jälkeen hän toimi varatoimitusjohtajana kanadalaisessa murskakoneita valmistavassa McCloskeyssä, jonka Metso osti lokakuussa 2019. Yhtiö oli maailman suurin yksityisomistuksessa ollut toimija alallaan. Suurin osa McCloskeyn tuotannosta tehtiin Pohjois-Irlannissa, jossa Laaksonen työskenteli. Kaupan jälkeen Laaksonen muutti Kanadaan, jossa hänen tehtävänsä oli johtaa McCloskey ja Lippmann -brändien kansainvälistä liiketoimintaa Metso Mineralsin myyntijohtajana. Sittemmin hän alkoi johtaa Metso-yhtiössä Materials processing products -liiketoimintaa.
Elokuussa 2024 Laaksonen siirtyi Glastonin toimitusjohtajaksi.
Luottamustehtäviä

Laaksonen on toiminut Junttanin hallituksessa vuodesta 2022 lähtien.
Nordic Trading Group Oy:ssä hän on toiminut hallituksen puheenjohtajana vuodesta 2017 lähtien.
Aiheesta muualla

Laaksosen LinkedIn-profiili
HS (pistoolisarja)

| HS |
| --- | --- |
 Springfield Armory XD .45 ACP eli HS-45
Tyyppi:  automaattivarmistettu yksitoiminen itselataava kertatulipistooli
Valmistaja:  HS-Produkt d.o.o.
Valmistusmaa:  Kroatia
Valmistusvuodet:  1999–
Tekniset tiedot
Kaliiperi(t):  9x19, .357, .40, .45 ACP ja GAP
Aseen pituus:  (HS-9 4" / HS-9 3") Pituus 185 / 160 mm, Korkeus 140 / 120 mm, Leveys 30 / 30 mm
Piipun pituus:  (HS-9 4") 99 mm, (HS-9 3") 76 mm
Paino (tyhjänä):  (HS-9 4") 790 g, (HS-9 3") 740 g
Lipas:  Kaksirivinen tankolipas
Kapasiteetti:  (HS 4") 16+1, (HS 3") 16+1 ja 10+1 patruunaa
Ammuksen lähtönopeus:  patruunasta riippuen n. 400 m/s
Tehokas kantama:  riippuu patruunasta
Teoreettinen kantama:  ?
Tulinopeus (laukausta/min):  kertatuli
HS (Hvratski Samokres) on kroatialaisen HS-Produkt d.o.o.:n valmistama, automaattivarmistettujen yksitoimisten, itselataavien kertatulipistoolien perhe, jota Yhdysvalloissa myydään Springfield XD -mallimerkinnällä. Merkkitunnuksen, HS tai Sprinfield XD, perässä oleva numero ja mahdollinen kirjainsarja, esimerkiksi -9 tai -45 GAP, kertoo aseen kaliiperin.
Ase on suunniteltu palvelusvaatimuksia silmällä pitäen ja markkinoinnin kohderyhmiä ovat asevoimat, poliisiorganisaatiot ja muut tahot, jotka kantavat asetta työtehtävissä.
Aseen historia

HS-pistooli on kehittynyt kroatialaisen valmistajan 1990-luvun alussa tuottamista palvelusaseista, PHP ja HS-95 variaatioiden kautta vuonna 1999 lanseeratuksi 9x19mm HS-2000 pistooliksi ja siitä myöhemmin vakiintunut mallimerkinnälle 9x19mm HS-9 Service, 9x19mm HS-9 4", 4" HS-9, 9x19mm HS-9, tai lyhyimmin vain HS-9, jotka kaikki viittaavat samaan malliin ja jossa ei ole aseen oman toiminnan kannalta merkittäviä eroja aiempaan 2000-malliin. Markkinoiden kasvaessa rinnalle on tullut useita muita kaliipereja sekä muutama vaihtoehtoinen piipunpituus.